"Ne može se živjeti, pogledajte mi leđa nakon 45 minuta vani"

Ja u svoje 34 godine nisam vidio ovakvu najezdu, nemoguće je izlaziti vani. Ostaje nam jedino zatvoriti se u kuću, a najgore je djeci, priča nam Ivan Zgrebec koji na leđima ima stotinjak uboda...

<p>Otkad je krenulo ovo lijepo vrijeme, krenuli su i komarci, kaže nam<strong> </strong><strong>Ivan Zgrebec (34)</strong> iz Josipovca kraj Osijeka. Ivanu je, kao i njegovim sugrađanima, ozbiljno ugroženo zdravlje zbog najezde komaraca.</p><p><strong>POGLEDAJTE VIDEO:</strong></p><p> </p><p>- Nemoguće je izlaziti vani. Ne može se živjeti - kaže nam Josip i dodaje kako ovakvu invaziju ne pamti.</p><p>- Ne, ja u svojih 34 godine nisam vidio ovakvu najezdu - kaže Ivan koji nam je poslao fotografiju svojih leđa nakon samo 45 minuta šetnje vani.</p><h2>'Ostaje nam jedino zatvoriti se u kuću...'</h2><p>Proljeće koje je obilovalo padalinama i porast vodostaja bili su idealna uvertira za razmnožavanje komaraca. Unatoč larvicidnom treniranju rubnog pojasa uz Osijek, najveći dio vodenih površina oko grada nije tretiran, piše <em><strong><a href="http://www.glas-slavonije.hr/402757/1/Cijela-Slavonija-pod-najezdom-komaraca-trazi-se-pomoc-drzave">Glas Slavonije</a>.</strong></em> </p><p>Komarac ima sposobnost migracije oko 70 kilometara i stalno pristižu iz svojih baranjskih ležišta u Osijek, građani smatraju da je ova bitka gotovo izgubljena. Većina smatra kako bi jedino rješenje bilo tretiranje avionima. To pokazuje i izvješće osječkog HZJZ-a, gdje navode kako je u tijeku velika disperzija odraslih komaraca prema Osijeku iz zelenog pojasa.</p><p>Najezda je nepodnošljiva, a potražnja za sprejevima je ogromna. Djeca koja su alergična na ubode komaraca zatočenici su svojih domova popodne i navečer. Posebno je neobično to što komarci u rojevima ulijeću u kuće, stanove i sobe</p><p>- Koristimo sva sredstva protiv insekata, stavili smo i komarnike, ali oni svakako uspiju ući u kuću. Tu spasa nema. Ne smijemo ni izlaziti, ne može se živjeti vani, ostaje nam samo zatvoriti se u kuću - dodaje Ivan.</p><p>- Najgore je za djecu. Ne možete ni zamisliti razmjere te pošasti. Potpuno smo nemoćni - kaže Ivan. </p><p>- Ne može se živjeti od komaraca. Jutros sam išao šetati s prijateljima i oni su odlučili obući ova zaštitna odijela. Ja nisam ništa obukao i vratio sam se doma s ubodom na ubodom. To jednostavno nije normalno da moramo oblačiti trenirku i vestu na ovim temperaturama. Ovo je elementarna nepogoda - rekao nam je čitatelj iz Osijeka.</p><h2>Zaprašivanje s tla nije dovoljno</h2><p>Na pitanje da li gradske vlasti rade što na suzbijanju komaraca, odgovara da rade, ali da je to sve nedostatno.</p><p>- Špricali su topovima, 'pickupovi' su prašili sa zemlje oko 19,20 navečer, a ovo je bilo oko 5,6, onda možete zamisliti kakva je to najezda. Napali su me i kroz majicu. Dok sam bio u polju, ispao mi je jedan komad kosilice, zapeo sam i stao. A čim staneš, gotovo je... - priča Ivan koji ima stotinjak uboda komaraca na leđima.</p><p>I nakon opetovanih zamagljivanja iz vozila na većini postaja utvrđene su povećane brojnosti jedinki odraslih komaraca. U nedjelju navečer najveći broj jedinki utvrđen je na postoji Sarvaš s ukupno 134 sleta komarca na čovjeka u 15 minuta. Građani traže hitno tješenje od vlasti, a u rubnim naseljima već prijete i prosvjedima.</p><h2>Poklopila su se tri fenomena</h2><p> I Vinkovčani se bore protiv komaraca jer ih je sve više unatoč zaprašivanjima. Odradili su i tretman 'toplog zamagljivanja. S komarcima se bore i u Vukovaru.</p><p>- Radi se o biološkom fenomenu koji se javlja jednom u 10-15 godina, a posljednji put je kod nas zabilježen 2006. Poklopila su se tri fenomena: visok vodostaj, temperatura zraka od 32-35 stupnjeva i dugo razdoblje kiša. U Vukovaru smo kišno razdoblje imali gotovo sedam tjedana, od 20. travnja do 6. lipnja. Obavili smo do 15. svibnja pet larvicidnih tretmana i tada je izletjela prva generacija komaraca koju je odmah trebalo tretirati, no vrijeme na to nije dopuštalo. Ta je generacija komaraca ostavila doslovne milijarde i milijarde larvi - rekao je direktor Veterinarske stanice Vukovar, Tomislav Šota za <a href="http://www.glas-slavonije.hr/402757/1/Cijela-Slavonija-pod-najezdom-komaraca-trazi-se-pomoc-drzave">Glas Slavonije</a>.</p><h2>Premijer Plenković: 'Pomoći ćemo'</h2><p>Vlada je na sjednici u srijedu zadužila Ministarstvo zdravstva i županijski Zavod za javno zdravstvo da poduzmu sve potrebne mjere radi rješavanja problema dezinsekcije komaraca na osječkom području radi što kvalitetnije zaštite zdravlja ljudi, a zatreba li uključit će se i Vlada pružanjem financijske pomoći.</p><p>Ministarstvo će potrebne mjere poduzeti u suradnji s Osječko-baranjskom županijom, jedinicama lokalne samouprave na području te Županije kao i županijskim Zavodom za javno zdravstvo, stoji u zaključku.</p><p>- Ovisno o tijeku rješavanja problematike dezinsekcije u provedbi zaključka po potrebi će se uključiti Vlada pružanjem financijske pomoći, rekao je ministar zdravstva Milan Kujundžić.</p><p>Premijer <strong>Andrej Plenković</strong> očekuje da županijski Zavod za javno zdravstvo što prije poduzme odgovarajuće mjere.</p><p>- Mislim da je ovo primjeren i hitan odgovor Vlade i očekujem da županijski Zavod za javno zdravstvo što prije poduzme odgovarajuće mjere, a Vlada će ako će biti potrebno naći dodatna financijska sredstva da se ovo pitanje riješi što prije, rekao je premijer.</p><p>Vladi su se zbog problema najezde komaraca i pružanja pomoći obratili župan Osječko-baranjske županije Ivan Anušić te gradonačelnik Osijeka <strong>Ivica Vrkić</strong>, naveo je ministar Kujundžić te objasnio da se na poplavnom području Drave i Dunava, dizanjem razine vode, stvaraju velike površine koje postaju intenzivna legla komaraca te je od travnja do listopada kvaliteta života stanovništva na području Županije i Grada značajno ugrožena.</p><p> </p>